42 
trunci annulus septimus medio duobus tuberculis et caudae 
annuli 4—5 — 6 medio tuberculis singulis, omnibus majori- 
bus ornatus. 
Epistoma margine superiore marginem frontalem satis 
superante; incisuris duabus margo trilobatus videtur; (num 
mutilatione factus?). 
Trunci annulus primus margine laterali crasso, sulcato, 
post parum profunde fisso; parte exteriore altecincta, re- 
voluta, tenui; parte interiore breviore. 
Caudae annulus analis trapezoideus, subtrigonus, late- 
ribus ad apicem subsinuatis, apice truncato, supra valde 
convexus. 
Color albidus, uniformis. 
Long c. 10 m. m. 
Pseudarmadillo carinulatus Saussure, Mem. Mex. 67. Pl. 5. f. 43 — 43 a. 
— — B.-L., Prosp. 7. 
Patria: Cl. H. de Saussure specimen deprehendit, 
incertum, utrum in „Mexico“ an in insula „Cuba“, et 
mihi benignissime ad explorandum commodavit. 
3. CE ECO CYTORUS. 
Antennae exteriores breviores, quintis septimis cor- 
poris partibus vix longiores; scapi articulus quintus fla- 
gello paulisper longior, secundus quarto brevior sed latior; 
flagellum biarticulatum, articuli aequales, ultimus apice 
setaceus. 
Antennae interiores conicae, minimae; articulus primus 
maximus, secundus brevissimus, tertius apice obtuso. 
Oculi congregati, mediocres; ocelli circiter 18. 
Clypeus brevis, margine superiore integro, ad latera 
obtuse lobatus. 
